Diari Oficial de la Generalitat Valenciana


Sumari del DOGV 10380, del 21-02-2025 (2025/2764)

RESOLUCIÓ de 17 de febrer de 2025, per la qual es regula l'accés a l'oferta de formació permanent del professorat i la seua acreditació per la participació en estes activitats al personal docent dels centres de l'Institut Superior d'Ensenyances Artístiques de la Comunitat Valenciana (ISEACV).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10917

Data del DOGV
:   21-02-2025

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2025/2764

CVE
:   HLWR-K-8268-2850

Data del document
:   17-02-2025

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

La Llei 8/2007, de 2 de març, de la Generalitat, d'ordenació de centres superiors d'ensenyances artístiques i de la creació de l'Institut Superior d'Ensenyances Artístiques de la Comunitat Valenciana, establix que l'Institut Superior d'Ensenyances Artístiques de la Comunitat Valenciana (ISEACV), com a entitat autònoma de caràcter administratiu, adscrit a la conselleria competent en matèria d'universitats i formació superior, té entre els seus fins impulsar la millora de la formació permanent i la qualificació del professorat.

El Decret 82/2009, de 12 de juny, del Consell, pel qual s'aproven els estatuts de l'Institut Superior d'Ensenyances Artístiques de la Comunitat Valenciana, establix en l’article 48 que la presidència de l’ISEACV serà exercida per la persona titular de la conselleria competent en matèria d'universitats i formació superior. D'altra banda, l'article 50 indica que la direcció de l’ISEACV és l'encarregada de gestionar els centres adscrits a l'institut, així com el seu personal. Així mateix, en la disposició addicional única indica que el personal docent transferit pertany als cossos de catedràtics i catedràtiques de Música i Arts Escèniques, de professors i professores de Música i Arts Escèniques, de catedràtics i catedràtiques d'Arts Plàstiques i Disseny, de professors i professores d'Arts Plàstiques i Disseny i de mestres de taller d'Arts Plàstiques i Disseny.

El Decret 117/2022, de 5 d'agost, del Consell, aprova el Reglament d'organització i funcionament dels centres superiors d'ensenyances artístiques integrades en l'Institut Superior d'Ensenyances Artístiques de la Comunitat Valenciana.

El Decret 166/2024, de 12 de novembre, del Consell, d'aprovació del Reglament orgànic i funcional de la Conselleria d'Educació, Cultura, Universitats i Ocupació, establix que la secretària autonòmica d'Educació té entre les seues funcions la superior direcció de formació del professorat, i la unitat administrativa específica de formació del professorat assessorar, secundar i brindar assistència tècnica en matèria de formació del professorat, coordinar i gestionar el registre i l'acreditació docent.

L'Orde 65/2012, de 26 d'octubre, de la Conselleria d'Educació, Formació i Ocupació, que establix el model de formació permanent del professorat i el disseny, reconeixement i registre de les activitats formatives, i l'Orde 54/2014, d'1 de juliol, de la Conselleria d'Educació, Cultura i Esport, per la qual es regula l'acreditació i valoració de les activitats de formació permanent i altres activitats per a la millora de la qualitat de l'ensenyança que realitzen els funcionaris docents que impartixen ensenyances no universitàries de la Comunitat Valenciana, establixen en la disposició addicional primera que la direcció general competent en matèria de formació del professorat podrà dictar totes les resolucions que siguen necessàries per a la interpretació, implantació i aplicació del que s'establix en les citades órdens.

En virtut del que s’ha exposat, d'acord amb la normativa indicada, vistes les funcions que són atribuïdes en el Decret 166/2024, de 12 de novembre, del Consell, d'aprovació del Reglament orgànic i funcional de la Conselleria d'Educació, Cultura, Universitats i Ocupació,

RESOLC

*Primer*

El personal docent adscrit als centres públics dependents de l'Institut Superior d'Ensenyances Artístiques de la Comunitat Valenciana (d'ara en avant, ISEACV) podrà participar en la formació regulada per l'Orde 65/2012, de 26 d'octubre, així com les resolucions i convocatòries que la desenrotllen, complint les condicions generals d'esta orde i les específiques de cada activitat de formació.

*Segon*

Es crea la comissió mixta de coordinació de la formació del professorat destinat en centres ISEACV, formada per:

– la persona titular de la Subdirecció General de Formació del Professorat o persona en qui delegue;

– la persona titular de la direcció de Servici de Registre i Acreditació Docent;

– la persona titular de la direcció d'unitat responsable de la formació permanent del professorat d’ISEACV;

– la persona titular de la direcció d'unitat responsable de l'ordenació acadèmica d’ISEACV;

– un tècnic o tècnica de la Subdirecció General de Formació del Professorat, que exercirà la secretaria de la comissió mixta de coordinació.

La comissió mixta de coordinació realitzarà les següents funcions:

1. Revisar i validar la proposta de Pla de formació permanent de l’ISEACV objecte d'acreditació, abans de la seua aprovació.

2. Adoptar les decisions i dictar les instruccions necessàries amb la finalitat d'assegurar la correcta realització de les accions formatives proposades, incloent-hi a este efecte la solució, en primera instància, de les controvèrsies d'interpretació i compliment que puguen plantejar-se.

3. Validar les possibles modificacions del Pla de formació.

La comissió mixta de coordinació es reunirà, almenys, una vegada l'any, a proposta d'alguna de les parts.

*Tercer*

L’ISEACV aprovarà mitjançant la resolució el seu pla de formació, com a mínim amb caràcter anual, que traslladarà a la unitat administrativa competent en matèria de formació del professorat després d'haver sigut validat per la comissió mixta de coordinació.

Els usuaris acreditats per l’ISEACV hauran d'emplenar, a través de l'oficina virtual habilitada a este efecte des de la unitat responsable d'acreditació de la formació, la relació de participants aptes i experts, amb expressió del nombre d'hores d'intervenció, i la memòria final de valoració global de l'activitat. En la referida relació de participants aptes únicament haurà d'indicar-se el personal docent amb dret a certificat de reconeixement.

Per la seua part, l’ISEACV haurà de realitzar el seguiment i gestionar, a través de la comissió pròpia de Coordinació de Formació Permanent del Professorat, la formació

realitzada per al professorat en centres ISEACV, mitjançant el sistema d'informació corresponent i en coordinació amb la subdirecció general amb competències en la formació del professorat, per a la seua correcta validació i acreditació.

*Quart*

La formació realitzada, reconeguda i validada descrita en els anteriors apartats serà registrada en el compte de formació, als efectes que la normativa específica indique.

Per a la seua correcta certificació, les modalitats de formació proposades per al seu registre per l’ISEACV s'adaptaran a les recollides en l'article 14 de l'Orde 65/2012, de 26 d'octubre.

*Quint*

Les modalitats formatives de seminari, grup de treball o estada formativa en el marc del programa de formació ISEACV, es convocarà per part del centre superior competent en matèria de formació del professorat a proposta de la comissió mixta de coordinació, indicant la regulació del seu desenrotllament, finalització, avaluació i certificació. Les persones participants en estes modalitats formatives solament se'ls podrà certificar una vegada a l'any en cada modalitat, d'acord amb la normativa vigent al respecte.

En tot cas, esta convocatòria haurà de detallar la certificació en hores, en funció de la responsabilitat de cada participant, indicant com a mínim:

– La persona coordinadora del projecte.

– El professorat participant en el projecte.

Per al reconeixement de la participació del personal docent adscrit als centres públics d'ensenyances artístiques superiors de la Comunitat Valenciana en els projectes del programa «Erasmus+» i d'altres activitats, s'atendrà la norma específica que desenrotlle este procediment tenint en compte l'Orde 54/2014, d'1 de juliol, de la Conselleria d'Educació, Cultura i Esport o norma que la substituïsca.

Les persones designades en les comissions de coordinació ISEACV, sobre la base del que s'establix en el Decret 117/2022, de 5 d'agost, del Consell, pel qual s'aprova el reglament d'organització i funcionament dels centres superiors d'ensenyances artístiques integrades en l'Institut Superior d'Ensenyances Artístiques de la Comunitat Valenciana, tindran el reconeixement en forma de crèdits de la seua participació en estes comissions. Este reconeixement serà, com a màxim, en una comissió per cada curs acadèmic.

*Sext*

L'òrgan competent en matèria de formació del professorat, d'acord amb l'Orde 65/2012, de 26 d'octubre, de la Conselleria d'Educació, Formació i Ocupació, que establix el model de formació permanent del professorat i el disseny, el reconeixement i el registre de les activitats formatives, i amb l'Orde 54/2014, d'1 de juliol, de la Conselleria d'Educació, Cultura i Esport, per la qual es regula l'acreditació i la valoració de les activitats de formació permanent i altres activitats per a la millora de la qualitat de l'ensenyança que realitza el funcionariat docent que impartix ensenyances no universitàries de la Comunitat Valenciana, certificarà la participació en cada convocatòria.

*Sèptim*

Queda derogada la Resolució de 24 d'abril de 2015, conjunta de la Direcció General d'Innovació, Ordenació i Política Lingüística, i de la Direcció de l'Institut Superior d'Ensenyances Artístiques de la Comunitat Valenciana, per la qual es regula l'accés a l'oferta de formació permanent del professorat i l'assignació de crèdits per la

participació en estes activitats al personal docent dels centres de l'Institut Superior d'Ensenyances Artístiques de la Comunitat Valenciana (ISEACV).

*Octau*

La present resolució entrarà en vigor l'endemà de la seua publicació en el *Diari Oficial de la Generalitat Valenciana*.

Contra la present resolució, que posa fi a la via administrativa, les persones interessades podran interposar un recurs contenciós administratiu davant del jutjat contenciós administratiu corresponent, en el termini de dos mesos comptats des de l’endemà de la publicació. Així mateix, amb caràcter potestatiu, es podrà interposar un recurs de reposició, en el termini d’un mes des de l’endemà de la publicació, davant del mateix òrgan que ha dictat la resolució. Tot això de conformitat amb el que s’establix en els articles 112, 114, 115, 123 i 124 de la Llei 39/2015, d’1 d’octubre, del procediment administratiu comú de les administracions públiques i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades puguen exercir, si és el cas, qualsevol altre que estimen procedent.

  

València, 17 de febrer de 2025

José Antonio Rovira Jover

Conseller d’Educació, Cultura, Universitats i Ocupació